Publication: Magyar Közlöny
Issue: MK-1999-46 (Year: 1999, Number: 46)
Era: 1990-2004
Section: szóló 1996. évi CXII. törvény (a továbbiakban: Hpt.)
Paragraph Index: 161

(3) A hitelintézet köteles kezdeményezni az e rendeletben foglalt szabályoknak meg nem felelő szerződés módosítását. A hitelintézet olyan időpontban köteles a szerződés módosítására irányuló ajánlatáról a birtokost értesíteni, hogy a birtokosnak harminc nap álljon rendelkezésre arra, hogy 1999. december 1-jei hatállyal elfogadja-e a hitelintézetnek a szerződés módosítására irányuló ajánlatát vagy felmondja-e a szerződést. Ha a birtokos a szerződés módosítására irányuló ajánlat kézhezvételétől számított harminc napon belül az ajánlat elfogadásáról nem nyilatkozott, illetve ez időn belül a szerződés felmondásának jogával nem élt, úgy a szerződés a hitelintézet által tett ajánlat szerinti tartalommal módosul. E jogkövetkezményekről szóló tájékoztatást a szerződés módosítására irányuló ajánlatnak a figyelem felkeltésére alkalmas módon tartalmaznia kell.

Source: https://magyarkozlony.hu/hivatalos-lapok/787c629fa1dd13a40f66702781eebf3789d8e394/dokumentumok/410ab0ab48fa76ef851cb4fe9d63302249d53a72/letoltes